লখনউ সুপার জায়ান্টসের শোভা বাড়াছে চন্দননগর

কলকাতা: চলতি বছর আইপিএল(IPL 2025) ম্যাচে লখনউ সুপার জায়ান্টস (Luknow Super Giants) টিমের শোভা বাড়াছে চন্দননগরের আলো। লখনউ একানা স্টেডিয়ামে ১০ ফুট উচ্চতা ও ১৬০ ফুট চওড়ার বোর্ডের উপর আলো লাগানো হয়েছে ৷পিক্সেল লাইটে ইংরাজিতে লেখা ‘হোম অফ লখনউ সুপার জায়ান্টস’।

এবারের আইপিএলে সুপার জায়ান্টসের হোম গ্রাউন্ড একানা স্টেডিয়াম। আলো দেখে উৎসাহী জায়ান্টসের সদস্যরা। প্রথম ম্যাচে লখনউ হারলেও, দ্বিতীয় ম্যাচে জয় এনেছে লখনউ। জয়ের উদ্দীপনাকে বজায় রেখে লাগানো হয়েছে সুদীর্ঘ আলো ।

আরও পড়ুন: কফি হাউসে স্টপ ওয়ার্ক নোটিস দিল পুরসভা

নবাবের শহর লখনউ। এবার নবাবের শহরে চন্দননগরের আলো ৷ উপলক্ষ আইপিএল ৷ চন্দননগরের আলোর খ্যাতি দেশজুড়ে ৷ পুজোতে চন্দননগরের আলোকসজ্জা আগেই ভিন রাজ্যে জায়গা করে নিয়েছে ৷ এবার আইপিএলের হাত ধরে পাড়ি দিল নবাবের শহরে ৷ দুর্গাপুজো থেকে রামনবমী, ঈদ ও ক্রিসমাস সবেতেই আলোর রোশনাই উৎসবের আনন্দকে ভিন্ন মাত্রা দিয়েছে । সেই কাজে বাংলার হুগলি জেলার চন্দননগরের ভূমিকা অনস্বীকার্য।

ডিজিটাল যুগে লেজার শোয়ের মাধ্যমে অনুষ্ঠান করার পরিকল্পনা সাজান আয়োজকরা। তা সত্ত্বেও সনাতনী আলোর ব্যবহারকে অস্বীকার করতে পারছে না। এবার তাই সামাজিক উৎসবের গন্ডি পেরিয়ে আলোর রোশনাই ইন্ডিয়ান প্রিমিয়র লিগের মঞ্চে ৷ এখানেই অনুঘটক চন্দননগরের আলোক শিল্পীরা ।